ai4bharat/Pralekha huggingface dataset:
કોર્પોરેટ બાબતોનું મંત્રાલય
ઇન્સ્ટિટ્યૂટ ઓફ ચાર્ટર્ડ એકાઉન્ટન્ટસ ઓફ ઇન્ડિયા અને ઓસ્ટ્રેલિયા અને ન્યૂઝીલેન્ડના ચાર્ટર્ડ એકાઉન્ટન્ટસ વચ્ચેના સમજૂતિ કરારને કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ મળેલી કેન્દ્રિય કેબિનેટે ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  અને ચાર્ટર્ડ એકાઉન્ટન્ટ્સ ઓસ્ટ્રેલિયા અને ન્યૂઝીલેન્ડ  વચ્ચે થયેલા તાજા સમજૂતિ કરારને મંજૂરી આપી હતી.
અસરોઃ
આઇસીએઆઈના સદસ્યોને બંને એકાઉન્ટિંગ સંસ્થાઓ વચ્ચેના કાર્યરત સંબંધોને વિકસાવવા અને તેમના વ્યવસાયિક સંબંધો વિસ્તારવાની તક પૂરી પાડવાની અપેક્ષા સાથે તમામ સદસ્યો. વિદ્યાર્થીઓના હિતમાં સાનુકૂળ લાભકારક સંબંધો વિકસાવવાનો એમઆરએનો હેતુ છે. વૈશ્વિક વાતાવરણમાં આ વ્યવસાય જે પડકારોનો સામનો કરી રહ્યો છે તેને પહોંચી વળવા માટે બંને એકાઉન્ટિંગ સંસ્થાઓને આગેવાનની જવાબદારી અદા કરવાની તક મળી રહેશે.
લાભોઃ
બંને દેશની સંસ્થાઓના પરસ્પર જોડાણથી ભારતીય ચાર્ટર્ડ એકાઉન્ટન્ટ્સ માટે રોજગારીની વિપુલ માત્રામાં તક પેદા થઈ છે અને તેનાથી ભારતમાં મોટા પ્રમાણમાં નાણું આવી શકશે.
વિગતોઃ
ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  અને ચાર્ટર્ડ એકાઉન્ટન્ટ્સ ઓસ્ટ્રેલિયા અને ન્યૂઝીલેન્ડ  વચ્ચે થયેલા સમજૂતિ કરાર બંને સંસ્થાઓ વચ્ચે એક સેતુ બનીને લાયકાતોને સાનુકૂળ રીતે પારખીને સદસ્યોને પ્રવેશ આપશે. આઇસીએઆઈ અને સીએ એએનઝેડ એકાઉન્ટિંગના જ્ઞાન, વ્યવસાય અને બુદ્ધિ ચાતુર્યના વિકાસને વેગ આપવાના માળખાની રચના માટે સાથે મળીને કાર્ય કરશે. તેઓ સદસ્યના હિતોની જાળવણી ઉપરાંત ભારત, ઓસ્ટ્રેલિયા અને ન્યૂઝીલેન્ડમાં એકાઉન્ટિંગ વ્યવસાયના વિકાસમાં હકારાત્મક યોગદાન આપવા માટે પ્રયાસો કરશે.
અમલીકરણ રણનીતિ અને લક્ષ્યાંકોઃ
આ એમઓયુ એકબીજી સંસ્થાના સદસ્યોની લાયકાત અને ઓળખ માટે પરસ્પર માન્યતા આપે છે. જેમણે બંને પક્ષની જરૂરિયાત મુજબ પરીક્ષા પાસ કરીને, વ્યવસાયિક પ્રોગ્રામ અને વ્યવહારિક અનુભવને આધારે આ સદસ્યતા હાંસલ કરી છે.
પૃષ્ઠભૂમિઃ
ધ ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા  એ ભારતીય સંસદના એક્ટ હેઠળ રચાયેલી એક કાનૂની સંસ્થા છે જેની ધ ચાર્ટર્ડ એકાઉન્ટન્ટ્સ એક્ટ 1949 હેઠળ ભારતમાં ચાર્ટર્ડ એકાઉન્ટન્સીના વ્યવસાયને નિયંત્રિત કરવા માટે સ્થાપના કરવામાં આવી હતી. ઇન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓસ્ટ્રેલિયા અને ધ ન્યૂઝીલેન્ડ ઇન્સ્ટિટ્યૂટ ઓફ ચાર્ટર્ડ એકાઉન્ટન્ટસના ઓક્ટોબર 2014માં થયેલા વિલીનીકરણ બાદ ચાર્ટર્ડ એકાઉન્ટન્ટસ ઓસ્ટ્રેલિયા અને ન્યૂઝીલેન્ડ ની રચના કરવામાં આવી હતી.
SD/GP/JD/PC
(Visitor Counter : 129
ઇલેક્ટ્રોનિક્સ તથા સૂચના પ્રોદ્યોગિકી મંત્રી
“આવિષ્કારનો જીન તેના ચિરાગમાંથી બહાર આવી ગયો છે”: રાજીવ ચંદ્રશેખર
“આજના સમયમાં સખત પરિશ્રમ, ધીરજ અને ધગશ જ તમારી સફળતા નક્કી કરે છે. તમારી અટકનો પ્રભાવ હોવો જરૂરી નથી”: રાજીવ ચંદ્રશેખર
રાજીવ ચંદ્રખેશરે પોતાની 2 દિવસની ગુજરાતની મુલાકાત દરમિયાન આણંદની CVM યુનિવર્સિટી અને વડોદરાની MSUની મુલાકાત લીધી
વિદ્યાર્થીઓ અને સ્ટાર્ટઅપે કેન્દ્રીય રાજ્યમંત્રીને નવા ભારતના તકોના ટેકેડ અંગે પ્રશ્નો કર્યા
કેન્દ્રીય રાજ્યમંત્રી રાજીવ ચંદ્રશેખરે બપોરે આણંદમાં આવેલી CVM યુનિવર્સિટી અને વડોદરામાં આવેલી MSU યુનિવર્સિટીની મુલાકાત દરમિયાન વિદ્યાર્થીઓ અને સ્ટાર્ટઅપ સાથે સંવાદ કરતી વખતે કહ્યું હતું કે, “આવિષ્કારનો જીન તેના ચિરાગમાંથી બહાર આવી ગયો છે અને ટૂંક સમયમાં જ ભારતમાં યુનિકોર્નની સંખ્યા 1000 સુધી પહોંચી જશે.” મંત્રીશ્રીએ કોવિડ પછીના તબક્કામાં કેવી રીતે ભારત એક પરિવર્તનીય મુકામ પર આવી ગયું છે અને તે સુધારેલા અને સ્થિતિસ્થાપક રાષ્ટ્ર તરીકે ઉદયમાન થઇ રહ્યું છે તેમજ દુનિયાની સૌથી વાઇબ્રન્ટ સ્ટાર્ટઅપ ઇકો સિસ્ટમ બની રહ્યું છે તે વાતનો ઉલ્લેખ કર્યો હતો.
કોવિડ દરમિયાન શરૂઆતના તબક્કામાં ભારતના અર્થતંત્રએ ઘણો ફટકો સહન કર્યા પછી, હવે વિશ્વનું સૌથી ઝડપથી વિકસતા મુખ્ય અર્થતંત્ર બની ગયું છે. તેણે સૌથી વધુ FDI  પ્રાપ્ત કર્યું છે અને વસ્તુઓની નિકાસ  અને સેવાઓની નિકાસ માં નવા વિક્રમો સ્થાપિત કર્યા છે. આજે, ભારતે 100 યુનિકોર્નનો આંકડો વટાવી દીધો છે જેમાં વર્ષ 2021માં જ 42 યુનિકોર્ન આવ્યા હતા. હવે, શા માટે સ્ટાર્ટઅપ્સ અને યુનિકોર્નની સંખ્યામાં આ વધારો થયો છે તે અંગે જણાવતા મંત્રીશ્રીએ ઉલ્લેખ કર્યો હતો કે, નરેન્દ્ર મોદીની સરકારે છેલ્લા 8 વર્ષોમાં જૂના કાયદાઓને નાબૂદ કરીને સક્ષમ માહોલ ઉભો કર્યો છે – ઇઝ ઓફ ડુઇંગ બિઝનેસ સુનિશ્ચિત કરવું, NPAના સફાયા સહિત બેંકિંગ અને નાણાકીય ક્ષેત્રના સુધારાઓ, 80 કરોડ લોકો સુધી ઇન્ટરનેટનો ફેલાવો, અર્થતંત્ર અને ગવર્નન્સના લગભગ તમામ ક્ષેત્રોનું ઝડપી ડિજિટલાઇઝેશન વગેરે બાબતોના કારણે સામૂહિક રીતે સ્ટાર્ટઅપ ઇકોસિસ્ટમ તરફ આપણે પ્રયાણ કર્યું છે.
2014 પહેલાંની સ્થિતિ કેવી હતી તેની સાથે સરખામણી કરતા, મંત્રીએ ક્રેડિટ સુઇસ રિપોર્ટ - હાઉસ ઓફ ડેબ્ટનો ઉલ્લેખ કર્યો હતો જેમાં ભારતની બેંકિંગ સિસ્ટમ્સની નેટવર્થના લગભગ 98% ભારતમાં 9 થી 10 મોટા પરિવારની માલિકીના વ્યવસાયો દ્વારા આવરીત હોવાનું જણાવેલું હતું. આજના સમયમાં સખત પરિશ્રમ, ધીરજ અને ધગશ જ તમારી સફળતા નક્કી કરે છે. મોટાભાગના યુનિકોર્ન અને સ્ટાર્ટઅપ્સ પ્રથમ પેઢીના ઉદ્યોગસાહસિક છે અને તેઓ પોતાની પ્રભાવશાળી અટકથી આગળ નથી આવ્યા.
મંત્રીશ્રીએ સ્ટાર્ટઅપ્સ અને વિદ્યાર્થીઓ દ્વારા પૂછવામાં આવેલા પ્રશ્નોના જવાબ આપ્યા હતા કારણ કે તેઓ નવા ભારતના તકોના ટેકેડ વિષય પર તેમનો ઇન્ટરવ્યુ લઇ રહ્યા હતા. વિદ્યાર્થીઓ અને સ્ટાર્ટઅપ્સ દ્વારા મંત્રીશ્રી સાથે એકબીજાને જોડી રાખતું સત્ર યોજાયું હતું અને તેમણે વિદ્યાર્થીઓ અને સ્ટાર્ટઅપ્સના તમામ પ્રશ્નો અને મુંઝવણોના જવાબો આપ્યા હતા. મંત્રીશ્રીએ તેમને નવા ભારતની ગાથામાં યોગદાન આપવા માટે તેમજ તેનો લાભ લેવા માટે પ્રેરણા આપી હતી.
મંત્રીશ્રીએ બાદથી સાંજે વડોદરાના ઉદ્યોગો, ઔદ્યોગિક સંગઠનો, શિક્ષણવિદો અને વ્યાવસાયિકોના અગ્રણીઓ સાથે મુલાકાત કરી હતી. આ સૌએ તેમનું ઉષ્માભર્યું સ્વાગત કર્યું હતું અને પ્રધાનમંત્રી નરેન્દ્ર મોદીની સક્રીય નીતિઓના પરિણામે કેવી રીતે ન્યૂ ઇન્ડિયા ડિજિટલ ઉત્પાદનો અને સેવાઓમાં દુનિયા માટે વિશ્વસનીય ટેકનોલોજી ભાગીદાર બની રહ્યું છે તેની ચર્ચા કરી હતી.
SD/GP/JD
(Visitor Counter : 210
પ્રધાનમંત્રીનું કાર્યાલય
પ્રધાનમંત્રીએ મહાઅષ્ટમી પર સૌને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મહાઅષ્ટમીના શુભ અવસર પર સૌને શુભેચ્છા પાઠવી છે. પ્રધાનમંત્રીએ કહ્યું કે મા મહાગૌરીના આશીર્વાદ દરેકના જીવનમાં સૌભાગ્ય, સમૃદ્ધિ અને સફળતા લાવે. શ્રી મોદીએ મા મહાગૌરીની પ્રાર્થના ના પાઠ પણ શેર કર્યા.
એક ટ્વીટમાં પ્રધાનમંત્રીએ કહ્યું;
"वन्दे वाञ्छितकामार्थं चन्द्रार्धकृतशेखराम्।
सिंहारूढां चतुर्भुजां महागौरीं यशस्वीनीम्॥
મહાઅષ્ટમીની હાર્દિક શુભકામનાઓ. મા મહાગૌરી દરેકના જીવનમાં સૌભાગ્ય, સમૃદ્ધિ અને સફળતા લાવે. માતાના ભક્તો માટે તેમની આ સ્તુતી..."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માનવ સંસાધન વિકાસ મંત્રાલય
કોરોના તેમજ ભવિષ્યના પડકારો સામે લડવા માટે માનવ સંસાધન વિકાસ મંત્રાલયે ‘સમાધાન’ ચેલેન્જની શરૂઆત કરી
‘સમાધાન’ ચેલેન્જ માટે અરજી કરવાની છેલ્લી તારીખ છે 14 એપ્રિલ
વિદ્યાર્થી – વિદ્યાર્થીનીઓમાં નવી શોધ કરવાની ક્ષમતાને ઓળખવા માટે માનવ સંસાધન વિકાસ મંત્રાલયના ઇનોવેશન સેલ અને અખિલ ભારતીય ટેક્નિકલ શિક્ષા પરિષદે ફોર્જ અને ઇનોવેશન ક્યુરીસની સાથે મળીને એક મેગા ઓનલાઈન ચેલેન્જ – ‘સમાધાન’ની શરૂઆત કરી છે.
આ ચેલેન્જમાં ભાગ લેનારા વિદ્યાર્થી વિદ્યાર્થીનીઓ એવા ઉકેલોની શોધ કરશે કે જેના દ્વારા સરકારી એજન્સીઓ, સ્વાસ્થ્ય સેવાઓ, દવાખાનાઓ અને અન્ય સેવાઓને આ સમયે આવેલા પડકારોનું તાત્કાલિક સમાધાન ઉપલબ્ધ કરાવી શકાય. આ સિવાય આ ‘સમાધાન’ ચેલેન્જ દ્વારા નાગરિકોને જાગૃત બનાવવાનું, કોઇપણ પડકારનો સામનો કરવા માટે પ્રેરિત કરવાનું, કોઇપણ સંકટને રોકવા માટેનું અને લોકોને આજીવિકા અપાવવામાં સહાયતા કરવાનું કામ પણ કરવામાં આવશે.
આ ‘સમાધાન’ ચેલેન્જ અંતર્ગત વિદ્યાર્થી વિદ્યાર્થીનીઓ અને ફેકલ્ટીના લોકો નવા પ્રયોગો અને નવા સંશોધન કરવા માટે પ્રેરિત થશે અને તેમને પ્રયોગ અથવા સંશોધનનું પરીક્ષણ કરવા તરફ દોરી જવા માટે એક મજબૂત મંચ પૂરું પાડવામાં આવશે. આ કાર્યક્રમની સફળતા એ બાબત પર નિર્ભર કરે છે કે તેમાં ભાગ લેનારા સ્પર્ધકોના વિચારો કેટલા પ્રભાવશાળી છે કે જે ટેક્નિકલ અને વ્યવસાયિક રૂપે એવા ઉકેલો શોધી કાઢે કે જે કોરોના વાયરસ જેવા રોગચાળા સામે લડવામાં મદદ કરે.
આ સ્પર્ધામાં ભાગ લેવા માટે અરજી 7 એપ્રિલ 2020થી લેવામાં આવશે. અરજી જમા કરાવવાની છેલ્લી તારીખ 14 એપ્રિલ 2020 છે. આ સ્પર્ધામાં આગળ જનારા પ્રતિસ્પર્ધકોના નામ પસંદ કરાયા બાદ 17 એપ્રિલ 2020ના રોજ જાહેર કરવામાં આવશે અને આ સ્પર્ધકોએ પોતાની એન્ટ્રીઓ 18-23 એપ્રિલ 2020ની વચ્ચે જમા કરાવવાની રહેશે. છેલ્લીયાદી 24 એપ્રિલ 2020ના રોજ જાહેર કરવામાં આવશે. ત્યાર પછી 25 એપ્રિલ 202૦ના રોજ ગ્રાન્ડ ઓનલાઈન જ્યુરી વિજેતાઓ અંગેનોપોતાનો અંતિમ નિર્ણય જાહેર કરશે.
RP
નાણા મંત્રાલય
"કોઈને પાછળ ન છોડો"નો મંત્ર 2014થી સર્વસમાવેશક વિકાસમાં પરિણમ્યો
માથાદીઠ આવકમાં બમણી કરતાં વધુ વૃદ્ધિ
ભારતીય અર્થવ્યવસ્થા હવે વિશ્વમાં પાંચમી સૌથી મોટી છે
EPFO મેમ્બરશિપ બમણીથી વધીને 27 કરોડ થઈ
2022માં UPI દ્વારા રૂ. 126 લાખ કરોડની 7,400 કરોડ ડિજિટલ ચૂકવણી
2014થી દેશની સિદ્ધિઓ પર પ્રકાશ પાડતા, કેન્દ્રીય નાણાં પ્રધાન, શ્રીમતી નિર્મલા સીતારમણે કેન્દ્રીય બજેટ 2023-24 રજૂ કરતી વખતે "કોઈને પાછળ ન છોડો"ના મંત્ર પર ભાર મૂક્યો હતો જેના પરિણામે દેશનો સમાવેશી વિકાસ થયો છે. આનાથી તમામ નાગરિકો માટે જીવનની સારી ગુણવત્તા અને ગૌરવપૂર્ણ જીવન સુનિશ્ચિત થયું છે, તેણીએ પ્રકાશ પાડ્યો હતો.
2014થી સરકારની અસંખ્ય સિદ્ધિઓની ગણતરી કરતા, તેણીએ ધ્યાન દોર્યું કે માથાદીઠ આવક બમણીથી વધુ વધીને રૂ. 1.97 લાખ થઈ.
વધુમાં, છેલ્લા નવ 9 વર્ષોમાં, ભારતીય અર્થતંત્ર કદમાં વધીને વિશ્વમાં 10માથી 5મા ક્રમે છે. "અમે ઘણા વૈશ્વિક સૂચકાંકોમાં પ્રતિબિંબિત થતાં વ્યવસાય માટે અનુકૂળ વાતાવરણ સાથે સુશાસિત અને નવીન દેશ તરીકે અમારી સ્થિતિમાં નોંધપાત્ર સુધારો કર્યો છે અને ઘણા ટકાઉ વિકાસ લક્ષ્યોમાં નોંધપાત્ર પ્રગતિ કરી છે," તેણીએ જણાવ્યું હતું.
અર્થવ્યવસ્થા ઘણી વધુ ઔપચારિક બની ગઈ છે તેની નોંધ લેતા, કેન્દ્રીય નાણામંત્રીએ જણાવ્યું હતું કે આ EPFO સદસ્યતા બમણી કરતાં વધુ 27 કરોડમાં પ્રતિબિંબિત થાય છે. આ ઉપરાંત, 2022માં UPI દ્વારા રૂ. 126 લાખ કરોડના 7,400 ડિજિટલ પેમેન્ટ કરવામાં આવ્યા હતા.
કેન્દ્રીય નાણામંત્રીએ 2014 થી સમગ્ર દેશમાં પરિણામી સમાવેશી વિકાસ માટે લક્ષ્યાંકિત લાભોના સાર્વત્રિકરણ સાથે ઘણી યોજનાઓના કાર્યક્ષમ અમલીકરણને શ્રેય આપ્યો.
કેટલીક નોંધપાત્ર સિદ્ધિઓમાં નીચેનાનો સમાવેશ થાય છે:
|
|
- સ્વચ્છ ભારત મિશન હેઠળ 11.7 કરોડ ઘરેલુ શૌચાલય,
- ઉજ્જવલા હેઠળ 9.6 કરોડ એલપીજી કનેક્શન,
- 102 કરોડ લોકોનું 220 કરોડ કોવિડ રસીકરણ,
- 47.8 કરોડ PM જન ધન બેંક ખાતા,
- PM સુરક્ષા વીમા અને PM જીવન જ્યોતિ યોજના હેઠળ 44.6 કરોડ વ્યક્તિઓ માટે વીમા કવચ, અને
- PM કિસાન સન્માન નિધિ હેઠળ 11.4 કરોડથી વધુ ખેડૂતોને રૂ.2.2 લાખ કરોડની રોકડ ટ્રાન્સફર
YP/GP/JD
(Visitor Counter : 163
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 200.02 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.03 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,00,02,25,975
|
|
બાકી ઉપલબ્ધ
|
|
7,03,49,830
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 200.02 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.03 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 100
સ્વાસ્થ્ય અને પરિવાર કલ્યાણ મંત્રાલય
આજદિન સુધીમાં ભારત સરકારે રાજ્યો/કેન્દ્રશાસિત પ્રદેશોને રસીના લગભગ 18 કરોડ ડોઝ વિનામૂલ્યે આપ્યા
રસીકરણ કામગીરી આગળ વધારવા માટે રાજ્યો/કેન્દ્રશાસિત પ્રદેશો પાસે હજુ પણ 1 કરોડ કરતાં વધારે ડોઝ ઉપલબ્ધ
આવનારા 3 દિવસમાં રાજ્યો/કેન્દ્રશાસિત પ્રદેશોને રસીના 9 લાખ કરતાં વધારે ડોઝ પ્રાપ્ત થશે
કોવિડ-19 મહામારીના નિયંત્રણ અને વ્યવસ્થાપન માટે ભારત સરકારે તૈયાર કરેલી પાંચ મુદ્દાની વ્યૂહનીતિમાં રસીકરણ કવાયત એક અભિન્ન ઘટકની રચના કરે છે . ભારત સરકાર તમામ રાજ્યો અને કેન્દ્રશાસિત પ્રદેશોને કોવિડની રસી વિનામૂલ્યે પૂરી પાડીને દેશવ્યાપી રસીકરણ અભિયાનમાં તેમને પૂરતો સહકાર આપી રહી છે.
ભારત સરકારે તમામ રાજ્યો/કેન્દ્રશાસિત પ્રદેશોને આજદિન સુધીમાં રસીના લગભગ 18 કરોડ  ડોઝ વિનામૂલ્યે પૂરાં પાડ્યાં છે. આમાંથી રસીના બગાડ સહિત 16,89,27,797 ડોઝનો વપરાશ થયો છે .
રાજ્યો/કેન્દ્રશાસિત પ્રદેશો પાસે રસીકરણ કવાયતને આગળ વધારવા માટે કોવિડની રસીના 1 કરોડ કરતાં વધારે ડોઝ  હજુ પણ ઉપલબ્ધ છે. નેગેટિવ બેલેન્સ સાથેના રાજ્યો વપરાશ ની સરખામણીએ રસીના પૂરવઠાની સંખ્યા ઓછી બતાવી રહ્યાં છે કારણ કે તેમણે સશસ્ત્ર દળોને પૂરો પાડવામાં આવેલો રસીનો જથ્થો સાથે ગણ્યો નથી.
આ ઉપરાંત, આગામી 3 દિવસમાં રાજ્યો/કેન્દ્રશાસિત પ્રદેશોને રસીના 9 લાખ કરતાં વધારે  ડોઝ પ્રાપ્ત થઇ જશે.
(
પ્રધાનમંત્રીનું કાર્યાલય
પ્રધાનમંત્રીને પ્રાપ્ત થયેલી ભેટસોગાદોને પ્રાપ્ત થયેલી ચીજવસ્તુઓની ઇ-હરાજી સંપન્ન
પ્રધાનમંત્રીને પ્રાપ્ત થયેલી ભેટસોગાદોનું પ્રદર્શન કમ ઇ-હરાજી આજે 24 ઓક્ટોબરનાં રોજ પૂર્ણ થઈ હતી. આ હરાજીને જબરદસ્ત પ્રતિસાદ મળ્યો હતો અને હજારો બિડ મળી હતી. આ ઇ-હરાજીમાંથી પ્રાપ્ત થનારી બધી જ રકમ નમામિ ગંગે અભિયાનનાં ભંડોળમાં દાનમાં આપવામાં આવશે.
કેન્દ્રીય સાંસ્કૃતિક મંત્રાલયે 14 સપ્ટેમ્બરથી પ્રધાનમંત્રીને પ્રાપ્ત થયેલી કુલ 2772 ભેટસોગાદોનું વેચાણ કરવા ઇ-હરાજીનું આયોજન કર્યું હતું. નવી દિલ્હીમાં નેશનલ ગેલેરી ઑફ મોડર્ન આર્ટમાં આ ચીજવસ્તુઓ રાખવામાં આવી હતી. આ ભેટસોગાદોમાં વિવિધ પ્રકારની ચીજવસ્તુઓ અને સ્મૃતિચિહ્નો સામેલ હતા, જેમાં પેઇન્ટિંગ્સ, શાલ, જેકેટ અને સંગીતનાં પરંપરાગત વાદ્યો પણ સામેલ હતા.
શરૂઆતમાં ઇ-હરાજી 3 ઓક્ટોબર સુધી જ હતી. જોકે લોકોનાં જબરદસ્ત પ્રતિસાદને ધ્યાનમાં રાખીને અને વધુ લોકોને સહભાગી થવાની વિનંતીને ધ્યાનમાં રાખીને હરાજીની પ્રક્રિયા વધુ ત્રણ અઠવાડિયા લંબાવવાનો નિર્ણય લેવાયો હતો. અત્યાર સુધી હરાજીમાં સામેલ આ તમામ ચીજવસ્તુઓનું વેચાણ થઈ ગયું છે. સેલિબ્રિટીઓ, રાજકારણીઓ અને કાર્યકર્તાઓએ હરાજીમાં રસ દાખવ્યો છે, જેમાં બોલીવૂડનાં સ્ટાર અનિલ કપૂર, અર્જુન કપૂર અને ગાયક કૈલાશ ખેર જેવા લોકો સામેલ છે.
પ્રદર્શનમાં મૂકવામાં આવેલી ચીજવસ્તુઓની બેઝ પ્રાઇસ રૂ. 500 હતી, જે ભગવાન ગણેશની નાની પ્રતિમા અને કમળ આકારનાં લાકડાનાં સુશોભિત બોક્સ જેવી ચીજવસ્તુઓ માટે હતા. સૌથી ઊંચી બેઝ પ્રાઇસ રૂ. 2.5 લાખ હતી, જે મહાત્મા ગાંધી સાથે તિરંગાની પૃષ્ઠભૂમિમાં પ્રધાનમંત્રીનાં એક્રેલિકનાં પેઇન્ટિંગ માટે નિશ્ચિત હતી, તેના માટે રૂ. 25 લાખની ફાઇનલ બિડ મળી છે.
પોતાની માતાનાં આશીર્વાદ લેતાં પ્રધાનમંત્રીનાં ફ્રેમ ફોટોગ્રાફની બેઝ પ્રાઇસ રૂ. 1000 હતી, તેની ફાઇનલ બિડ રૂ. 20 લાખની મળી હતી. હરાજીમાં લોકપ્રિય થયેલી અન્ય ચીજવસ્તુઓમાં મણિપુરી લોકકળાની ચીજવસ્તુઓ , વાછરડાને પેટ ભરાવતી ગાયની મેટલિકની પ્રતિમા  અને સ્વામી વિવેકાનંદની 14 સેમીની ધાતુની પ્રતિમા  સામેલ હતી.
DK/GP/RP
(Visitor Counter : 128
વહાણવટા મંત્રાલય
શ્રી મનસુખ માંડવિયાએ ભારતના બંદરો પર ચાલક દળના સભ્યોને બદલવા અંગે વિવિધ સંગઠનો સાથે ચર્ચા કરી
શ્રી માંડવિયાએ ખાતરી આપી કે પરિસ્થિતિ થોડી અનુકૂળ થાય એટલે તુરંત ફસાયેલા નાવિકોને પાછા લાવવામાં આવશે
કેન્દ્રીય જહાજ રાજ્યમંત્રી  શ્રી મનસુખ માંડવિયાએ વીડિયો કોન્ફરન્સના માધ્યમથી શિપિંગ લાઇનર્સ, શિપિંગ કંપનીઓ, મેરીટાઇમ સંગઠનો, નાવિકોના સંગઠનોના પ્રતિનિધિઓ સાથે ભારતના બંદરો પર ક્રૂ બદલવા અને ભારતીય નાવિકોની પરિસ્થિતિ ફરી ઠીક કરવા તેમજ આંતરરાષ્ટ્રીય જળસીમાઓમાં ફસાયેલા ભારતીય નાવિકોને પરત લાવવા સંબંધે ચર્ચા કરી હતી.
શ્રી માંડવિયાએ ફસાયેલા ભારતીય નાવિકોને પરત લાવવા માટે યોજના ઘડવા માટે તેમની વિગતો પૂરી પાડવાના નિર્દેશો આપ્યા હતા. શ્રી માંડવિયાએ વિવિધ નાવિક સંગઠનોને ખાતરી આપી હતી કે, જેવી પરિસ્થિતિ થોડી અનુકૂળ થશે એટલે તુરંત ફસાયેલા ભારતીય નાવિકોને ઝડપથી પરત લાવવાની કામગીરી હાથ ધરવામાં આવશે. પૂરવઠા સાંકળ સરળતાથી ચલાવવા માટે નાવિકોનું ઘણું મહત્વ છે તે પણ શ્રી માંડવિયાએ સ્વીકાર્યું હતું. આ કટોકટીપૂર્ણ અને કસોટીના સમયમાં નાવિકોને જે પડકારોનો સામનો કરવો પડે છે તેનો પણ તેમણે સ્વીકાર કર્યો હતો અને આવી સ્થિતિમાં તેમની કામગીરીની પ્રશંસા કરી હતી.
શ્રી માંડવિયાએ જહાજ મંત્રાલયના અધિકારીઓને નિર્દેશ આપ્યા હતા કે, ભારતના બંદરો પર નાવિકોના સાઇન ઇન અને સાઇન ઓફની પ્રક્રિયાઓ સરળ કરવામાં આવે.
આ વીડિયો કોન્ફરન્સમાં ઇન્ડિયન નેશનલ શિપ ઓનર્સ એસોસિએશન , મેરીટાઇમ એસોસિએશને ઓફ નેશનવાઇડ શિપિંગ એજન્સીઝ – ઇન્ડિયા , નેશનલ યુનિયન ઓફ સીફેરર્સે ઓફ ઇન્ડિયા , ધ ઇન્ડિયન મેરીટાઇમ ફાઉન્ડેશન , ધ મેરીટાઇમ યુનિયન ઓફ ઇન્ડિયા , ધ મેરીટાઇમ એસોસિએશન ઓફ શિપ ઓનર્સ, શિપ મેમ્બર્સ એન્ડ એજન્ટ્સ  સહિત વિવિધ સંગઠનોના પ્રતિનિધિ ઉપસ્થિત રહ્યા હતા.
GP/DS
(
પ્રધાનમંત્રીનું કાર્યાલય
પ્રધાનમંત્રી શ્રીએ પ્રખ્યાત પુરાતત્વવિદ્ શ્રી બ્રજ બસી લાલના નિધન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રખ્યાત પુરાતત્વવિદ્ શ્રી બ્રજ બસી લાલના નિધન બાદ શોક વ્યક્ત કર્યો છે.
પ્રધાનમંત્રી શ્રીએ ટ્વીટ કર્યું;
“શ્રી BB Lal એક ઉત્કૃષ્ટ વ્યક્તિત્વ હતા. સંસ્કૃતિ અને પુરાતત્વમાં તેમનું યોગદાન અજોડ છે. તેમને એક મહાન બૌદ્ધિક તરીકે યાદ કરવામાં આવશે, જેમણે આપણા સમૃદ્ધ ભૂતકાળ સાથેના આપણા જોડાણને વધુ ગાઢ બનાવ્યું. તેમના નિધનથી દુઃખી છું. મારા વિચારો તેમના પરિવાર અને મિત્રો સાથે છે. ઓમ શાંતિ.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ બધા માટે મા બ્રહ્મચારિણીના આશીર્વાદ માગ્યા
પ્રધાનમંત્રી શ્રી નરેન્દ્ર મોદીએ નવરાત્રિના બીજા દિવસે તેમના તમામ ભક્તો માટે મા બ્રહ્મચારિણીના આશીર્વાદ માગ્યા છે.
શ્રી મોદીએ દેવીની પ્રાર્થના ના પાઠ પણ શેર કર્યા.
પ્રધાનમંત્રીએ ટ્વીટ કર્યું;
"આજે માતાના બીજા સ્વરૂપ માતા બ્રહ્મચારિણીની વિશેષ ઉપાસનાનો દિવસ છે. હું ઈચ્છું છું કે તે તેમના તમામ ભક્તોને શક્તિ, સામર્થ્ય અને લક્ષ્યો સાથે આશીર્વાદ આપે. તેમની આ પ્રશંસા તમારા માટે છે..."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
પ્રધાનમંત્રી ગરીબ કલ્યાણ યોજના  હેઠળ: કોવિડ-19 સામેની લડત લડી રહેલા આરોગ્ય કર્મચારીઓ માટે વીમા યોજના, પ્રક્રિયાને સરળ બનાવવા વીમાના દાવાની પ્રક્રિયા માટે નવી સિસ્ટમ રજૂ કરાઈ
જિલ્લા કલેક્ટર દ્વારા દાવાને પ્રમાણિત કરાશે, વીમા કંપની તેમને મંજૂરી આપીને 48 કલાકના સમયગાળામાં દાવો સેટલ કરી દેશે
કેન્દ્ર સરકાર માટે ફ્રન્ટલાઇન આરોગ્ય સેવા પૂરી પાડતા લોકોની સુરક્ષા મોખરાની પ્રાથમિકતા છે
ભારત સરકાર કોવિડ-19 સામેની લડતમાં અગ્રેસર છે અને રાજ્યો તથા કેન્દ્રશાસિત પ્રદેશોના પ્રયાસોને ‘સરકારના સમગ્રતયા’ અભિગમ હેઠળ સમર્થન આપે છે. આ પ્રયાસમાં કેન્દ્ર સરકારે અગાઉથી જ કોવિડ-19 સામે લડત આપી રહેલા આરોગ્ય કર્મચારીઓ માટેની પ્રધાનમંત્રી ગરીબ કલ્યાણ પેકેજ  હેઠળ વીમા યોજના 24.4.2021થી અમલી બને તે રીતે રજૂ કરી દીધી છે.
કેન્દ્ર સરકાર માટે ફ્રન્ટલાઇન આરોગ્ય સેવા પૂરી પાડતા લોકોની સુરક્ષા મોખરાની પ્રાથમિકતા છે અને તેથી જ કેન્દ્ર સરકારે આ વીમા નીતિ વધુ એક વર્ષ માટે પુનર્જીવિત કરી છે જેને કારણે કોવિડ-19ના દર્દીઓની સારવાર માટે નિયુક્ત કરાયેલા આરોગ્ય કર્મચારીઓના આશ્રિતોની સુરક્ષાનું કવચ જારી રાખી શકાય.
પ્રધાનમંત્રી ગરીબ કલ્યાણ પેકેજ  કોવિડ-19 સામે લડત આપી રહેલા આરોગ્ય કર્મચારીઓ માટેની વીમા યોજના 30.3.2020થી લોંચ કરાઈ હતી અને શરૂઆતમાં આ યોજના 90 દિવસના સમયગાળા માટે હતી જેના દ્વારા તમામ આરોગ્યસેવા પૂરી પાડનારા લોકો માટે 50 લાખ રૂપિયાનો પર્સનલ એક્સિડેન્ટ વીમો પૂરો પાડવામાં આવ્યો હતો, જેમાં કોવિડ-19 દર્દીઓની સારવાર માટે સરકાર દ્વારા નિયત કરાયેલા જાહેર આરોગ્ય અને ખાનગી આરોગ્ય કર્મચારીને આવરી લેવાયા હતા અને તેવા લોકો પણ સામેલ હતા જે કોરોનાના દર્દીના સીધા સંપર્કમાં આવ્યા હોય અને તેને કારણે ચેપગ્રસ્ત બનવાનું જેમની સામે જોખમ હોય. આ યોજનાને ન્યૂ ઇન્ડિયા એસ્યોરન્સ કંપની ની વીમા પોલીસી મારફતે અમલી બની હતી. આ વીમા પોલીસી અત્યાર સુધીમાં બે વખત લંબાવવામાં આવી છે.
રાજ્યો તથા અન્ય કેટલાક હિસ્સેદારોએ એવો મુદ્દો ઉઠાવ્યો હતો કે વીમાના દાવાની પ્રક્રિયા વિલંબીત થાય છે. વીમાના દાવાની પ્રક્રિયામાં થતાં આ વિલંબ ઘટાડવા તથા વધુ સુવ્યવસ્થિત અને સરળ બનાવવાના હેતુથી આ પ્રકારના વીમાની મંજૂરી માટે એક નવી સિસ્ટમ શરૂ કરવાનો નિર્ણય લેવાયો હતો જે મુજબ રાજ્ય સરકાર દ્વારા જિલ્લા કલેક્ટરના સ્તરે આ કામગીરી હાથ ધરાય. જિલ્લા કલેકટર એ પ્રમાણિત કરશે કે જે તે દાવો યોજના માટેની એસઓપી મુજબ કરવામાં આવ્યો છે. કલેક્ટરના પ્રમાણપત્રને આધારે વીમા કંપની તેને મંજૂર રાખીને 48 કલાકના સમયગાળામાં એ દાવો સેટલ કરી દેશે. આ ઉપરાંત ઝડપી નિકાલ અને એકસૂત્રતા જળવાય તે માટે જિલ્લા કલેક્ટર પણ કેન્દ્ર સરકારની હોસ્પિટલ / એઆઇઆઇએમએસ / રેલવે વગેરેના કિસ્સામાં પણ ચકાસણી કરીને દાવા માટે પ્રમાણપત્ર આપશે.
કેન્દ્ર સરકારના આરોગ્ય અને પરિવાર કલ્યાણ મંત્રાલય આ નવી વીમા યોજનાનો તાકીદની અસરથી અમલ થાય તે માટે તમામ રાજ્ય અને કેન્દ્ર શાસિત પ્રદેશના વહીવટીતંત્રને માહિતગાર કરશે.
SD/GP
(
પ્રધાનમંત્રીનું કાર્યાલય
ભારત સરકાર સ્ટાર્ટઅપ અને ખાનગી ક્ષેત્રને વિકાસમાં ભાગીદાર તરીકે જોઈ રહી છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ સ્વીકાર્યું છે કે ભારત વૈશ્વિક ટેક્નોલોજી ઇકોસિસ્ટમમાં માલિકીનો હિસ્સો બનાવવા માટે પરવાનગી અને મુક્તિ માંગનાર કામચલાઉ ખેલાડીથી ધીમે ધીમે કોર્સ સુધારી રહ્યું છે.
પ્રધાનમંત્રી કાર્યાલયે X પર પોસ્ટ કર્યું;
"ટેક ઉદ્યોગસાહસિક વૃંદા કપૂર લખે છે કે કેવી રીતે ભારત સરકાર સ્ટાર્ટઅપ અને ખાનગી ક્ષેત્રને વિકાસમાં ભાગીદાર તરીકે જોઈ રહી છે... વાંચો!"
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ કમ્પાઉન્ડ આર્ચરીમાં ગોલ્ડ જીતવા બદલ ઓજસ પ્રવીણ દેવતલેની પ્રશંસા કરી
પ્રધાનમંત્રી શ્રી નરેન્દ્ર મોદીએ ઓજસ પ્રવીણ દેવતલેને એશિયન ગેમ્સમાં કમ્પાઉન્ડ તીરંદાજી પુરુષોની વ્યક્તિગત સ્પર્ધામાં સુવર્ણ ચંદ્રક જીતવા બદલ અભિનંદન પાઠવ્યા છે.
શ્રી નરેન્દ્ર મોદીએ X પર પોસ્ટ કર્યું:
"એશિયન ગેમ્સમાં કમ્પાઉન્ડ તીરંદાજી પુરૂષોની વ્યક્તિગત ઈવેન્ટમાં ગોલ્ડ જીતવા બદલ ઓજસ પ્રવીણ દેવતલેને અભિનંદન. તેની ચોકસાઈ, દૃઢ નિશ્ચય અને અતૂટ ધ્યાનેથી તેણે ફરી સફળતા મેળવી અને આપણા દેશને ગૌરવ અપાવ્યું છે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 174.24 કરોડ લોકોને રસી આપવામાં આવી
ભારતમાં સક્રિય કેસનું ભારણ 3,32,918 થયું
સક્રિય કેસનું ભારણ હાલમાં 0.78% છે
સાજા થવાનો દર હાલમાં 98.03% નોંધાયો
છેલ્લા 24 કલાકમાં 67,538 દર્દીઓ સાજા થયા, કુલ વધીને 4,19,10,984 દર્દીઓ સાજા થયા
છેલ્લા 24 કલાકમાં ભારતમાં 30,757 નવા કેસ નોંધાયા
દૈનિક પોઝિટિવીટી દર 2.61% પહોંચ્યો
સાપ્તાહિક પોઝિટિવીટી દર હાલમાં 3.04% છે
કુલ 75.55 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 11,79,705 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
મેરી માટી મેરા દેશ ગીત દરેક ભારતીયના હૃદયમાં ગૂંજી ઊઠે છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ મેરી માટી મેરા દેશ ગીતની પ્રશંસા કરી છે.
તેમણે X પર પોસ્ટ કર્યું
"#MeriMaatiMeraDesh ગીત દરેક ભારતીયના હૃદયમાં ગૂંજી ઊઠે છે, જે આપણને આપણા પ્રિય રાષ્ટ્ર માટે આપેલા બલિદાનોની યાદ અપાવે છે. ચાલો આપણે બધા આ અભિયાનને સફળ બનાવીએ, જે આવનારી પેઢીઓને પ્રેરણા આપશે."
CB/GP/JD
(
મંત્રીમંડળ
મંત્રીમંડળે ભારત અને મલાવી વચ્ચે પ્રત્યાર્પણ સંધિ અને બહાલી પર થયેલા હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને મલાવી વચ્ચે પ્રત્યાર્પણ સંધિ  તથા બહાલીને મંજૂરી આપી છે.
આ સંધિ આતંકવાદીઓ, આર્થિક અપરાધીઓ અને અન્ય ગુનેગારોને મલાવીથી પ્રત્યાર્પણની માગણી માટે કાનૂની માળખું પ્રદાન કરશે.
GP/RP
(Visitor Counter : 98
પ્રધાનમંત્રીનું કાર્યાલય
પ્રધાનમંત્રીએ ટ્યૂનીશિયાના રાષ્ટ્રપતિ પદના શપથ ગ્રહણ કરવા બદલ શ્રી કૈસ સૈયદને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ટ્યૂનીશિયાના રાષ્ટ્રપતિ પદના શપથ ગ્રહણ કરવા બદલ શ્રી કૈસ સૈયદને અભિનંદન પાઠવ્યા હતા.
પ્રધાનમંત્રીએ કહ્યું, “રાષ્ટ્રપતિ શ્રી કૈસ સૈયદને ટ્યૂનીશિયાના રાષ્ટ્રપતિ પદના શપથ ગ્રહણ કરવા બદલ અભિનંદન. હું ભારત-ટ્યૂનીશિયા વચ્ચેના સંબંધોને વધુ મજબૂત બનાવવા તેમની સાથે કામ કરવા માટે ઉત્સુક છું”
RP
(Visitor Counter : 84
પ્રધાનમંત્રીનું કાર્યાલય
પ્રધાનમંત્રીની અધ્યક્ષતામાં 34મો પ્રગતિ વાર્તાલાપ યોજાયો
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે 34મા પ્રગતિ વાર્તાલાપનું આયોજન કરવામાં આવ્યું હતું. આજની બેઠકમાં, વિવિધ પરિયોજનાઓ, કાર્યક્રમો અને ફરિયાદોની સમીક્ષા કરવામાં આવી હતી. રેલવે મંત્રાલય, માર્ગ પરિવહન અને ધોરીમાર્ગ મંત્રાલય તેમજ આવાસ અને શહેરી વિકાસ મંત્રાલયની પરિયોજનાઓ અંગે ચર્ચા કરવામાં આવી હતી. આ પરિયોજનાઓ કુલ અંદાજે રૂપિયા 1 લાખ કરોડની છે જે ઉત્તરપ્રદેશ, મધ્યપ્રદેશ, રાજસ્થાન, જમ્મુ અને કાશ્મીર, પશ્ચિમ બંગાળ, મહારાષ્ટ્ર, દિલ્હી, હરિયાણા, ગુજરાત તેમજ દાદરા અને નગર હવેલીને સમાવતા રાજ્યો અને કેન્દ્રશાસિત પ્રદેશો સંબંધિત છે.
આ વાર્તાલાપ દરમિયાન, આયુષમાન ભારત અને જળ જીવન મિશન કાર્યક્રમોની પણ સમીક્ષા કરવામાં આવી હતી. આ ઉપરાંત, ગ્રાહક બાબતોના મંત્રાલય સંબંધિત ફરિયાદો હાથ પર લેવામાં આવી હતી.
પ્રધાનમંત્રીએ તમામ અધિકારીઓને ફરિયાદોનું વ્યાપક નિરાકરણ સુનિશ્ચિતપણે અને ઝડપથી લાવવા માટે તાકીદ કરી હતી. પ્રધાનમંત્રીએ મુખ્ય સચિવોને પડતર મુદ્દાઓના વહેલી તકે નિરાકરણ અને નિર્ધારિત સમયમાં લક્ષ્યો પૂરાં કરવામાં આવે તે સુનિશ્ચિત કરવા કહ્યું હતું. તેમણે જણાવ્યું હતું કે, તમામ રાજ્યોએ વહેલામાં વહેલી તકે આયુષમાન ભારતમાં 100 ટકા નોંધણી માટે પ્રયત્નો આદરવા જોઇએ. તેમણે રાજ્યો અને કેન્દ્રશાસિત પ્રદેશોને જળ જીવન મિશન અંતર્ગત નક્કી કરવામાં આવેલા લક્ષ્યો મિશન મોડ ધોરણે પ્રાપ્ત કરવા માટે ભાવિ યોજના ઘડવા પ્રોત્સાહન આપ્યું હતું.
અગાઉના 33 પ્રગતિ વાર્તાલાપોમાં તમામ 18 ક્ષેત્રોમાં 280 પરિયોજનાઓ સાથે 50 કાર્યક્રમો/યોજનાઓ અને ફરિયાદો હાથ ધરવામાં આવ્યા હતા.
(